Diari Oficial de la Generalitat Valenciana


Sumari del DOGV 9041, del 15-03-2021 (2021/1164)

Notificació de la sentència dictada en el judici verbal número 1225/2019.
-------------------------------------------------------------------------

### Dades del document

Número de DOGV
:   9041

Data del DOGV
:   15-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/1164


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal número 1225/2019. [2021/1164]  
Vicente Sorní Pérez, lletrat de l'Administració de justícia del Jutjat de Primera Instància número 20 de València, mitjançant aquest edicte, faig saber que en aquest jutjat se segueix el judici verbal (desnonament precari - 250.1.2) [jvp] amb el número 001225/2019, a instàncies d'Inversiones Inmobiliarias Limara, SLU, representat per la procuradora Natalia del Moral Aznar, contra ocupants ignorats de Sant Rafael, 32, pis 1r, pta. 3a, de València, en el qual s'ha ordenat, en el dia de la data, notificar la sentència dictada en aquestes actuacions al demandat o demandats que es troben en parador ignorat, ocupants ignorats de Sant Rafael, 32, pis 1r, pta. 3a, de València, i que té l'encapçalament i la dispositiva que, literalment, són com segueix:  
  
«Sentència número 12/2020  
València, 13 de febrer de 2020  
M. del Carmen Moreno Martínez, magistrada del Jutjat de Primera Instància número 20 d'aquesta ciutat, he vist aquestes actuacions de judici verbal número 1225/2019, instades per Inversiones Inmobiliarias Limara, SLU, representada per la procuradora Natalia del Moral Aznar i defensada per l'advocat Jesús Merino Merchán, amb modificació en la direcció lletrada, que ostenta ara l'advocat Alberto Barbero Pastor, contra els ocupants ignorats de l'immoble siti a València, carrer Sant Rafael, número 32, pis 1r, porta 3a, declarats en situació de rebel·lia processal, i d'acord amb els següents:  
  
Dispositiva  
Estime la demanda formulada per la procuradora Natalia del Moral Aznar, en nom i representació d'Inversiones Inmobiliarias Limara, SLU, contra els ocupants ignorats de l'immoble siti a València, carrer Sant Rafael, número 32, pis 1r, porta 3a (finca registral 36.490 del Registre de la Propietat núm. 6 de València), sobre desnonament per precari; declare que els actuals i ignorats posseïdors d'aquest immoble l'ocupen sense cap títol i sense el pagament de cap mercé o renda i, en conseqüència, els condemne, en el termini legal, a deixar lliure, expedit i a la disposició de la demandant aquest immoble; si no ho efectuen, es procedirà al llançament d'aquests en la data que fixe l'SCAC.  
  
S'imposen les costes a la part demandada.  
Contra aquesta sentència es pot interposar un recurs d'apel·lació, davant d'aquest jutjat, dins dels 20 dies següents a la notificació.  
Aquesta és la meua sentència, que pronuncie, mane i signe.»  
  
I, perquè valga d'edicte de notificació de la sentència al demandat o demandats, en parador ignorat, estenc aquest edicte, que es fixarà en el tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 21 de desembre de 2020.- El lletrat de l'Administració de justícia: Vicente Sorní Pérez.